BASES ESPECÍFICAS REGULADORAS DO PROCEDEMENTO SELECTIVO, POLO SISTEMA DE CONCURSO-OPOSICIÓN, PARA A ELABORACIÓN DUNHA BOLSA DE TRABALLO PARA A PRESTACIÓN DE SERVIZOS TEMPORAIS COMO PROFESOR/A DE GUITARRA
ADMINISTRACIÓN LOCAL — Municipal — Gondomar (Persoal, oposicións, 11/03/2016)

Primeira.- Obxecto da convocatoria, vixencia da bolsa e réxime xurídico. Ten por obxeto a presente convocatoria a elaboración dunha BOLSA DE TRABALLO PARA A PRESTACIÓN DE SERVIZOS TEMPORAIS COMO PROFESOR DE GUITARRA NO CONSERVATORIO do concello de gondomar. A vixencia da bolsa que se constitúa será de tres anos ou de menos no suposto de que houbera un novo procedemento selectivo para o posto de traballo de PROFESOR DE GUITARRA PARA O CONSERVATORIO do Concello de Gondomar, momento a partir do cal a bolsa deixaría de ter vixencia. Dita vixencia empezará a computar a partir do remate do presente procedemento selectivo. A praza a cubrir reúne as seguintes características: As funcións a desenvolver serán as propias da súa categoría profesional e estará dotada coas retribucións correspondentes ao seu grupo de titulación que figuran nos orzamentos municipais en vigor. A relación xurídica que derive do procedemento selectivo será o réxime xeral do persoal laboral nos termos establecidos no artigo 11 do Real Decreto Lexislativo 5/2015, de 30 de outubro, polo que se aproba o texto refundido da lei do estatuto básico do empregado público, como persoal laboral temporal para a cobertura do posto de traballo, no caso de vacante ou para a sustitución transitoria do do seu titular. As probas selectivas regularanse polas presentes bases, e o non previsto nelas, polo establecido no Real Decreto Lexislativo 5/2015, de 30 de outubro, polo que se aproba o texto refundido da lei do estatuto básico do empregado público, na Lei 7/85, de 2 de Abril, reguladora das bases de Réxime Local; no Real Decreto Lexislativo 781/1986 polo que se aproba o Texto Refundido das Disposicións vixentes en materia de Réxime Local; Lei 7/1995 de Administración Local de Galicia; Real Decreto 896/1991 e supletoriamente o Real Decreto 364/1995. Segunda.- Natureza xurídica do persoal a seleccionar para a Bolsa de Traballo. As probas selectivas regularanse polas presentes bases, e o non previsto nelas, polo establecido no Real Decreto Lexislativo 1/95, de 24 de marzo, polo que se aproba o texto refundido da Lei do Estatuto dos Traballadores; no Real Decreto Lexislativo 5/2015, de 30 de outubro, polo que se aproba o texto refundido da lei do estatuto básico do empregado público, na Lei 7/85, de 2 de Abril, reguladora das bases de Réxime Local; no Real Decreto Lexislativo 781/1986 polo que se aproba o Texto Refundido das Disposicións vixentes en materia de Réxime Local; Lei 7/1995 de Administración Local de Galicia; Real Decreto 896/1991 e supletoriamente o Real Decreto 364/1995. O persoal da bolsa que se constitúa como resultado do procedemento selectivo regulado nas presentes bases poderá ser nomeado persoal laboral interino, por razóns expresamente xustificadas de necesidade e urxencia, para o desenvolvemento de funcións propias de persoal laboral no posto de profesor de guitarra, sempre que se cumpra algunha das seguintes causas: O cese do persoal interino producirase, ademáis de polas causas previstas no artigo 63 do Real Decreto Lexislativo 5/2015, de 30 de outubro, polo que se aproba o texto refundido da lei do estatuto básico do empregado público, cando finalice a causa que deu lugar ao seu nomeamento. As retribucións serán as correspondentes ao persoal coa categoría de profesor/a de guitarra. Terceira.- Sistema de selección. Establecése o sistema de CONCURSO- OPOSICIÓN Cuarta.- Requisitos dos/as aspirantes. Poderán tomar parte no procedemento selectivo os/as aspirantes que reúnan os seguintes requisitos: Estes requisitos deberán posuirse no día de finalización do prazo de presentación de solicitudes e manterse ata momento da toma de posesión como persoal laboral. A acreditación dos requisitos anteriores realizarase coa aportación da seguinte documentación mínima, orixinal ou copia cotexada, que se achegará xunto coa solicitude presentada: Quinta.- Instancias e admisión. As instancias solicitando tomar parte na oposición, nas que os aspirantes deberán manifestar, que reúnen todas e cada unha das condicións que esixe a base anterior, dirixiranse ao Presidente da Corporación e presentaranse no Rexistro xeral do Concello durante o prazo de dez días naturais, contados a partir do día seguinte ao da publicación desta convocatoria no B. O. P. de Pontevedra, sen perxuizo da publicación do correspondente anuncio conxuntamente coas presentes bases no taboleiro de anuncios do concello e na páxina web municipal (www.concellodegondomar.com). Poderán tamén presentarse na forma que determina a Lei 30/92, de 26/11, de réxime xurídico das Administracións Públicas e do procedemento administrativo común. Rematado o prazo de presentación de instancias, o Alcalde-Presidente dictará resolución, no prazo máximo de tres días hábiles, que será publicada no Taboleiro de Anuncios do Concello e na páxina web municipal, indicando a relación provisional de aspirantes admitidos e excluídos, si é o caso, con causas de exclusión e coa indicación dun prazo de tres días hábiles para a presentación de reclamacións, subsanación de defectos e mellora de solicitudes nos termos definidos no artigo 71 da lei 30/92. As reclamacións que se presenten serán aceptadas ou rexeitadas na resolución pola que se aprobe a lista definitiva, que será publicada de igual forma que a provisional, contendo a designación dos membros do Tribunal cualificador, o lugar, día e hora da primeira proba da oposición. Os sucesivos anuncios publicaranse do igual xeito (taboleiro de anuncios do Concello e na páxina web municipal). Os erros de feito poderán emendarse en calquera momento, de oficio ou a solicitude do interesado. Sexta.- Procedemento selectivo: O proceso selectivo constará de dúas fases. Unha fase de concurso e outra fase de oposición. A cualificación final do proceso virá determinada pola suma das puntuacións obtidas na fase de oposición e na de concurso. A proporción de puntuación entre a fase de oposición e a fase de concurso será a establecida no artigo 56 da Lei 2/2015, de 29 de abril, de Emprego de Galicia.1.- FASE DE CONCURSO: O 40 por 100 da puntuación total poderá obterse na fase de concurso. Valorarase con un máximo de 40 puntos. Concederanse: Os servizos prestados a tempo parcial computaranse de forma proporcional aos prestados a xornada completa. No caso de que a redución de xornada se produza debido aos supostos de conciliación de vida familiar e laboral recollidos na Lei de Función Publica de Galicia e no Estatuto dos traballadores o tempo traballado a tempo parcial computarase como se fose a xornada completa e a documentación xustificativa desta circunstancia deberá presentarse no momento de presentar a instancia, xa que do contrario non se valorará. Os citados servizos, tanto na Administración pública como a favor de entidades privadas, referiranse en todo caso ás funcións propias das prazas que se van cubrir. Os citados méritos valoraranse con referencia á data na que remate o prazo de presentación de instancias e acreditaranse por certificado da Administración pública no que se faga constar o posto desempeñado e as funcións así como o tempo traballado (no caso de servizos prestados en admón. pública), e no caso das entidades privadas a través do correspondente contrato debidamente selado na oficina de emprego correspondente ou copia compulsada, acompañado do certificado de vida laboral. No caso de pertencer a sistemas de previsión social distinto á Seguridade Social, certificación acreditativa da data dende a cal presta o servizo. Non serán valorables os méritos que non se xustifiquen de acordo co previsto no parágrafo anterior. O Tribunal poderá requirir a documentación e aclaracións necesarias a efectos de valoración nesta fase de concurso.2.- FASE DE OPOSICIÓN: O 60 por 100 da puntuación total poderá obterse na fase de oposición. Valorarase cun máximo de 60 puntos. De carácter obrigatorio e eliminatorio para todas as persoas aspirantes; consistirá en dous exercicios, un práctico e outro de coñecemento da lingua galega. Primeiro exercizo: consistirá na realización de dúas probas. a) Proba de interpretación (máx.30 puntos): b) Proba docente (máx.30 puntos) Consistirá en impartir unha clase de guitarra (a elexir polo aspirante) a un alumno designado polo tribunal de calquera curso matriculados no conservatorio municipal, cunha duración máxima de 15 minutos. O Tribunal poderá dar por rematada a proba cando o estime oportuno. Valoraranse aspectos como a comunicación, a relación co grupo, o uso de diferentes recursos e estratexias para conseguir un obxectivo sempre musical, así como outros aspectos que o Tribunal considere oportunos. Dita proba calificarase con un máximo de 30 puntos, quedando eliminados os aspirantes que non acaden alomenos 15 puntos en total. O primeiro exercizo no seu conxunto cualificarase de 0 a 60 puntos, sendo necesario obter un mínimo de 30 puntos para superalo. Segundo exercizo: Coñecemento da lingua galega. Exercicio de carácter obrigatorio, aínda que o non superalo, non impedirá o nomeamento. Consistirá na realización dunha proba escrita de coñecemento da língua galega, coa traducción dun texto do castelá ao galego durante un tempo máximo de 30 minutos. O tribunal poderá establecer, ou non, a lectura pública do texto que será comunicado antes da realización do exame. Cualificarase de 0 a 2 puntos. O aspirante que non obtivese 1 punto como mínimo nesta proba deberá participar no primeiro curso de língua galega que realice a Administración Autonómica (Secretaría Xeral de Política Lingüística ou Organismo Autónomo competente) co fin de obter a debida capacitación. Estarán exentos da realización deste exercicio os/as aspirantes que acrediten no prazo regulamentario de presentación de instancias, posuír o título CELGA 4 ou equivalente homologado, segundo o disposto na Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, aos que se lles asignarán 2 puntos. Sétima.- Tribunal cualificador O tribunal cualificador estará integrado polos membros que sexan designados polo alcalde según o disposto no art.60 do Real Decreto Lexislativo 5/2015, de 30 de outubro, polo que se aproba o texto refundido da lei do estatuto básico do empregado público. Estará integrado por un presidente, un secretario e, un mínimo de tres vogais designados en función da súa imparcialidade e profesionalidade, tendo a paridade entre homes e mulleres. Se nomearán suplentes para cada un dos membros do tribunal. Todos os seus membros deberán posuír unha titulación ou especialización igual ou superior ás esixidas para acceder ás prazas convocadas. Todos os membros poderán ser recusados/as do xeito previsto no artigo 29 da Lei 30/1992 debendo absterse de actuar nos supostos comprendidos no artigo 28 do mesmo texto legal. O nomeamento dos membros do Tribunal farase público no Taboleiro de anuncios do Concello e na páxina web xunto coa relación de excluídos/as. O Tribunal non poderán constituirse nen actuar sen a asistencia de alomenos a metade máis un dos seus membros, sendo preciso en todo caso a asistencia do Presidente do Tribunal e do Secretario do mesmo. O Tribunal resolverá todas as dúbidas que xurdan na aplicación das presentes normas así como os casos non previstos polas mesmas. Todos os vogáis deberán posuír a titulación ou especialización igual ou superior á esixida para o acceso ás prazas convocadas e, caso de non habelos procederá a nomear un representante que sí a posúa. Tamén poderán ser recusados da forma prevista no artigo 29 da Lei 30/1992 absterse de actuar nos supostos comprendidos no artigo 28 do mesmo texto legal. A pertenza ao tribunal será sempre a título individual, non podendo ostentarse ésta en representación ou por conta de ninguén, en cumprimento do disposto no artigo 60.3 do Real Decreto Lexislativo 5/2015, de 30 de outubro, polo que se aproba o texto refundido da lei do estatuto básico do empregado público. Oitava.- Calificación definitiva, relación de aprobados, constitución e funcionamento da bolsa de traballo para a prestación de servizos temporais como profesor/a de guitarra no Conservatorio de Música do Concello de Gondomar. A puntuación final e a orde dos aspirantes aprobados que pasarán a constituir a bolsa DE TRABALLO PARA A PRESTACIÓN DE SERVIZOS TEMPORAIS COMO PROFESOR DE GUITARRA NO CONSERVATORIO DE MÚSICA do concello de gondomar estará determinada pola suma das puntuacións obtidas polos/as candidatos/as que superen o procedemento selectivo na fase de concurso e na fase de oposición e confeccionada por orde de maior a menor puntuación. O Tribunal someterá a aprobación do Sr. Alcalde-Presidente da corporación municipal a bolsa confeccionada nos termos anteriores. O Alcalde-Presidente dictará resolución, no prazo máximo de cinco días hábiles, que será publicada na web municipal www.concellodegondomar. info, indicando a composición da bolsa e a orde na mesma. Cando sexa necesario proceder a cobertura da praza de profesor de guitarra, nos termos establecidos no Real Decreto Lexislativo 5/2015, de 30 de outubro, polo que se aproba o texto refundido da lei do estatuto básico do empregado público e na base segunda, procederase a formular os correspondentes chamamentos, previa fiscalización pola Intervención municipal e con indicación expresa das características do posto de traballo a cubrir interinamente e a causa que motiva o chamamento, ofertándose o mesmo ao candidato que figura ao primeiro lugar da bolsa que este pendente de chamar, enviándolle ao efecto un telegrama e dándolle un prazo de 48 horas para que acepte ou renuncie ao chamamento ofertado; así mesmo poderá realizarse o chamamento telefónicamente coa finalidade de acotar os prazos de cuxa realización deixarase constancia no expediente administrativo mediante dilixencia efectuada ao efecto polo/a funcionario/a encargado/a. Se non recollese a comunicación expresa, equivaldrá á renuncia ao ofertado e procederase a chamar ao seguinte da lista. O candidato proposto para o seu nomeamento deberá aportar a documentación a que fai referencia a seguinte cláusula das presentes bases. Novena.- Documentación a achegar polo seleccionado O candidato proposto para o seu nomeamento deberá aportar a documentación acreditativa do cumprimento dos requisitos contemplados na base terceira consistente nun certificado/informe médico de non padecer enfermidade ou defecto físico que impida o desenvolvemento da función, e a documentación actualizada acreditativa do cumprimento dos restantes requisitos, e en todo caso: Décima.- Incompatibilidades A persoa que sexa nomeada como resultado do procedemento selectivo regulado nas presentes bases quedará suxeito ó réxime de incompatibilidades do sector público, conforme á normativa vixente.( Lei 53/1984 do 26 de decembro sobre incompatibilidades) Décimo primeira.- Publicación e recurso procedentes. Aos efectos de notificacións e publicacións relacionados co procedimento de selección regulado nas presentes bases, procederase mediante publicación na web www.concellodegondomar. info do concello e no taboleiro de anuncios, sen prexuizo da publicación das presentes bases no B. O. P. de acordo co previsto nelas. No suposto de presentación de reclamacións non se suspenderá o prazo de presentación de instancias para a participación no concurso-oposición e a selección non se demorará. A presente convocatoria, e cantos actos administrativos se deriven dela, e da actuación do tribunal, poderán ser impugnados nos casos e na forma establecidos pola Lei 30/92 de Réxime xurídico das Administracións Públicas e do Procedimento administrativo común, asi como na lei 29/98 da xurisdicción contencioso administrativa. A presente convocatoria, e cantos actos administrativos se deriven dela, e da actuación do tribunal, poderán ser impugnados nos casos e na forma establecidos pola Lei 30/92 de réxime xurídico das administracións públicas e do procedemento administrativo común, asi como na Lei 29/98 da xurisdicción contencioso administrativa. Gondomar, a 10 de febreiro de 2016.—O Alcalde, Juan Francisco Ferreira González.